Identifica les entitats que surten en aquest text:
Pilar Aymerich i Puig (Barcelona, 1943) és una fotògrafa catalana. Estudià teatre a Barcelona i a Londres, on s'introduí en el camp de la fotografia. N'amplià coneixements als estudis Raphael de París. S'ha especialitzat en la fotografia de retrat i de reportatge. Col·labora en diverses publicacions periòdiques catalanes i ha realitzat algunes exposicions. A final de l'any 2004, es va inaugurar al Museu d'Història de Catalunya una mostra de referència amb imatges seves: «1975-1979. Memòria d'un temps» sobre la Transició espanyola a Catalunya. El 2006 va rebre la Creu de Sant Jordi. L'any 2008 es va inaugurar l'exposició coproduïda pel Museu d'Història de Catalunya i l'Obra Social Caixa de Sabadell amb el títol «Resistents. La cultura com a defensa» amb 71 retrats de Pilar Aymerich dels principals protagonistes de la cultura catalana de la segona meitat del segle xx. El catàleg d'aquesta exposició ha estat publicat per Editorial Meteora. Pilar Aymerich i Puig va néixer al barri del Carmel[cal citació] de Barcelona l'any 1943. Va estudiar amb les monges i es va començar a interessar pel teatre anb el grup de teatre d'Horta.[cal citació] Més endavant va començar estudiant direcció teatral a l'Escola Dramàtica Adrià Gual, ampliant estudis a Londres. Fou aquí on va iniciar-se al món de la fotografia a partir de l'any 1965. També va fer pràctiques fotogràfiques als estudis «Raphael» a París. L'any 1968 s'estableix a Barcelona com a fotògrafa professional i inicia la seva col·laboració amb l'agencia CIS en una època en què encara existia censura. Va editar les seves fotografies a publicacions periòdiques, primer a Serra d'Or, Destino, Triunfo, i més tard a El País, Fotogramas, Cambio 16, La Calle o Qué Leer. També fa fotografies per a cartells i cobertes de discos i s'especialitza en retrat i en reportatges de temàtica diversa deixant testimoni amb les seves fotografies de: la mort de Franco, les manifestacions per l'amnistia del febrer de 1976 de «Llibertat, Amnistia i Estatut d'Autonomia»; les primeres Jornades Catalanes de la Dona; la manifestació de l'11 de setembre; les lluites del moviment obrer i la vaga de fam de Xirinachs, entre molts altres temes. A partir de 1974 comença a col·laborar en mitjans audiovisuals i va participar en programes de TVE com Personatges, Crear i viure o La lluna. Un altre aspecte a destacar és la seva col·laboració en diversos llibres entre els quals s'inclouen diversos dedicats a importants dones catalanes com Montserrat Roig, Frederica Montseny, Mercè Rodoreda, Caterina Albert o Maria Aurèlia Capmany i que han suposat diverses exposicions dedicades a elles. Entre les seves exposicions es pot destacar1975-1979. Memòria d'un temps, sobre la Transició espanyola a Catalunya, pel Museu d'Història de Catalunya l'any 2004. L'any 2008 es va inaugurar l'exposició coproduïda pel Museu d'Història de Catalunya i l'Obra Social Caixa de Sabadell amb el títol Resistents. La culturacom a defensa amb 71 retrats de Pilar Aymerich dels principals protagonistes de la cultura catalana de la segona meitat del segle xx. També al Museu d'Història, destaca l'exposició La nova cançó, la veu d'un poble comissariada per l'autora i Xevi Planas (amb col·laboració de Juan Miguel Morales i Marina Vilageliu). La mostra és un recorregut, des dels inicis de la Nova Cançó fins a l'herència llegada a les noves generacions, que evoca sobretot el paper dels cantants en la lluita antifranquista i en el trànsit de la dictadura a la democràcia. La mostra, que és de gran format, està concebuda com un trajecte des de la germinació de la cançó catalana en els anys 50, protagonitzada pel que van significar els primers ballables en català en ple franquisme, passant per l'aparició d'artistes que van donar visibilitat als anhels de tota una generació i l'impuls que van donar els promotors que van crear i desenvolupar la indústria discogràfica catalana i en català.
Pilar Aymerich i Puig : artista_o_autor, Barcelona : Entitat_Geopolítica, Londres : Entitat_Geopolítica, Raphael : organització, París : Entitat_Geopolítica, Catalunya : Entitat_Geopolítica, Obra Social Caixa de Sabadell : organització, Resistents. La cultura com a defensa : cultura, Pilar Aymerich : artista_o_autor, Editorial Meteora : empresa_privada, Escola Dramàtica Adrià Gual : educació, Destino : mitjans_massius, Triunfo : mitjans_massius, El País : mitjans_massius, Fotogramas : mitjans_massius, Cambio 16 : mitjans_massius, La Calle : mitjans_massius, Qué Leer : mitjans_massius, Franco : polític, Jornades Catalanes de la Dona : esdeveniment, Xirinachs : polític, TVE : mitjans_massius, Museu d'Història de Catalunya : organització, 1975-1979. Memòria d'un temps : cultura, Transició espanyola : esdeveniment_polític, Carmel : Entitat_Geopolítica, Horta : Entitat_Geopolítica, agencia CIS : organització, Serra d'Or : mitjans_massius, manifestacions per l'amnistia del febrer de 1976 : protesta, Personatges : programa, Crear i viure : programa, La lluna : programa, Montserrat Roig : artista_o_autor, Frederica Montseny : polític, Mercè Rodoreda : artista_o_autor, Caterina Albert : artista_o_autor, Maria Aurèlia Capmany : artista_o_autor, Resistents : cultura, La culturacom a defensa : cultura, Museu d'Història : organització, Xevi Planas : artista_o_autor, Juan Miguel Morales : artista_o_autor, Marina Vilageliu : artista_o_autor, franquisme : esdeveniment_polític